SCI บวกเกือบ 3% หลังเซ็นMOU ศึกษาร่วมทุน “PowerChina” ต่อยอดธุรกิจสายส่ง ดันรายได้โตแกร่ง
SCI บวกเกือบ 3% หลังเซ็นMOU ศึกษาร่วมทุน "PowerChina" ต่อยอดธุรกิจสายส่ง ดันรายได้โตแกร่ง โดย ณ เวลา 15.24 น. ราคาอยู่ที่ระดับ 3.26 บาท เพิ่มขึ้น 0.08 บาท หรือ 2.52% สูงสุดที่ 3.38 บาท ต่ำสุดที่ 3.20 บาท ด้วยมูลค่าซื้อขาย 20.71 ล้านบาท
29 ส.ค. 2561

ผู้สื่อข่าวรายงานว่า หุ้นบริษัท เอสซีไอ อีเลคตริค จำกัด (มหาชน) หรือ SCI ณ เวลา 15.24 น. ราคาอยู่ที่ระดับ 3.26 บาท เพิ่มขึ้น 0.08 บาท หรือ 2.52% สูงสุดที่ 3.38 บาท ต่ำสุดที่ 3.20 บาท ด้วยมูลค่าซื้อขาย 20.71 ล้านบาท ขณะที่ดัชนีโดยรวมลบ 0.11%

นายเกรียงไกร เพียรวิทยาสกุล ประธานเจ้าหน้าที่บริหาร บมจ.เอสซีไอ อีเลคตริค หรือ SCI ลงนามบันทึกข้อตกลง (MOU) กับคณะผู้บริหารระดับสูงจาก Power Construction Corporation of China (PowerChina) และบริษัทในเครือ เพื่อเข้าศึกษาความเป็นไปได้การเข้าร่วมลงทุนในธุรกิจผลิตอุปกรณ์ฟิตติงที่ใช้ในงานสายส่งไฟฟ้าแรงสูง ซึ่งจะร่วมกันพัฒนาตลาดในประเทศไทยและภูมิภาคเอเชียตะวันออกเฉียงใต้
โดยเชื่อว่าจะเป็นการต่อยอดจากธุรกิจเดิมให้ครอบคลุมงานทางด้านสายส่งมากขึ้น และเป็นการเพิ่มช่องทางรายได้สนับสนุนกลุ่มธุรกิจ โดยงานสายส่งไฟฟ้าทั้งของการไฟฟ้าฝ่ายผลิตแห่งประเทศไทย (กฟผ.)และ การไฟฟ้าส่วนภูมิภาค (กฟภ.) โดย SCI ยังคงมีการทยอยประมูลออกมาอย่างต่อเนื่อง